Tramp Moskva va Vashington kiberxavfsizlik bo‘yicha ishchi guruh tuzganini inkor etdi

AQSh prezidenti Donald Tramp Moskva va Vashington axborot xavfsizligi bo‘yicha ishchi guruh tuzishiga shubha bilan qarashini bildirdi. Bu haqda “Gazeta.ru” xabar bermoqda.

“Men va prezident Putin kiberxavfsizlik bo‘yicha ishchi guruh tuzishni muhokama etganimiz uning tashkil bo‘lishiga ishonchimdan dalolat bermaydi. Bunday bo‘lishi mumkin emas, Suriyada o‘t ochishni to‘xtatish haqidagi kelishuvni esa amalga oshdi desak ham bo‘lar”, — deya yozuv qoldirdi Tramp Twitter’dagi sahifasida. 
Oldinroq Rossiya tashqi ishlar vaziri Sergey Lavrov Rossiya va AQSh axborot xavfsizligi bo‘yicha ishchi guruh tuzish haqida kelishib olganini ma’lum qilgandi.